गोचरनोट भूमि से हटे अवैध कब्जे, गोशालाएं स्थापित हों
चित्तौड़गढ़ | प्रदेशमें जितनी भी गोचरनोट भूमि पर अतिक्रमणकारियों ने अवैध कब्जे किए हुए हैं। उन्हें मुक्त कराए जाने के लिए अभियान चलाया जाए। ये मांग चित्तौड़गढ़ विधायक चंद्रभानसिंह आक्या ने विधानसभा में गुरुवार को उठाई। विधायक आक्या ने कहा कि ऋषियों का मानना है कि गाय ऊर्जा का अपार भंडार है। अलवर मंडी समिति के सचिव पंडित विष्णुदत्त शर्मा एक प्रयोग के माध्यम से गाय के गोमूत्र गोबर से सरल विधि से विद्युत बल्ब जलाना सिखा रहे हैं। पंडित शर्मा ने उनके क्षेत्र बेगूं क्षेत्र में तथा राजस्थान, पश्चिम बंगाल आंध्रप्रदेश के अनेक क्षेत्रों में गाय गोवंश के लिए कथाओं, उत्पादों के माध्यम से अनेक प्रशिक्षण शिविर किए हैं। गोनंदी विवाह की हजारों साल से विलुप्त हो रही परंपरा को पुनर्जीवित कर श्रेष्ठी नंदी स्थापना का मार्ग भी प्रशस्त किया है। आक्या ने विधायकों विशेषज्ञों की टीम द्वारा, अफसरों के द्वारा किए गए शोध की समीक्षा नीतिगत से उपयोग में लाने की बात रखी।
hin_Deva hin_Deva